Første Milner-bom siden 2009 da Southampton kneblet Liverpool
Etter å ha satt syv av syv straffer i mål denne sesongen, ble Fraser Forster den første til å redde et straffespark fra James Milner. – Det er min skyld at vi ikke tar tre poeng i dag. Det må jeg leve med, sier Milner ifølge BBC etter kampen. – Jeg kan ikke gjøre annet enn å si unnskyld til guttene på laget, sier Milner videre. Keeper Forsters oppførsel før straffen skapte imidlertid reaksjoner. Mens dommer Robert Madley ga Cedric tilsnakk, benyttet 201 centimeter høye Forster tiden før straffesparket til å forsøke og psyke ut Milner. Keeperen sto tett inntil Liverpools nummer syv og «skrapte» opp gresset foran straffemerket med høyrefoten. – Jeg har vært med lenge nok til at sånt ikke betyr noe for meg, hevder Milner. Milner siktet nede til høyre for Forster, men overlistet ham ikke. 0-0 ble sluttresultatet, og Liverpool har nå spilt 428 minutter mot Southamtpon uten å score. Husker du? Cans brassespark reddet LiverpoolMilners straffebom var hans første mislykkede forsøk fra straffemerket siden november 2009. Den gang for Aston Villa mot Bolton, og da med scoring på returen som resultat. – To poeng tapt er en gave til lagene rundt på tabellen, kommenterte TV 2s Kasper Wikestad. For ett poeng mot Southampton kan fort vise seg å bli to for lite i kampen om Champions League-deltakelse neste sesong. Det hjalp imidlertid svært mye at Arsenal slo Manchester United 2-0. Det blir en jevn kamp om 3.- og 4.-plassen. Liverpool kan sikre seg maksimalt 76 poeng, City kan kapre 78, Arsenal 75 og United 74. Se faktaboks om sluttspurten i Premier League. Straffen var Liverpools første store sjanse i kampen, etter å ha levert nært 65 minutter uten kreativitet eller kvalitet mot et Southampton-lag som elsker å holde nullen mot Jürgen Klopps menn. – Jeg syns prestasjonen vi leverer er stork nok til å vinne. Southampton skapte ingenitng, og å forsøke og skape noe mot et lag som ligger med ti mann dypt i banen er vanskelig, sier Klopp ifølge BBC. Sjekk: Milners elleville Liverpool-statistikk– Jeg syns vi leverte en fantastisk kamp. Vi forsvarte oss med kvalitet. Vi kunne kanskje utnyttet kontringene våre bedre, mente Southampton-trener Claude Puel, som har et godt tak på Liverpool. Liverpool har ikke opplevd nettsus mot Southampton siden Daniel Sturridges mål i det 22. minutt i mars 2016, en kamp Liverpool tapte 3-2, før Klopp ble irritert på journalistene. Denne sesongen vant Southampton begge Ligacup-semifinalene 1-0, og tok ett poeng i 0-0-kampen mot Liverpool i første halvdel av sesongen. Claude Puels menn la seg lavt også lørdag, og sørget for at kun sporadiske forsøk fra distanse var det Liverpool klarte å produsere. Liverpool har igjen bortekamp mot West Ham og hjemmekamp mot Middlesbrough før sesongen er ferdig. Liverpool vant 1-0 mot Watford forrige serierunde. Se brassesparket som sikret tre poeng her:
(Liverpool - Southampton 0-0) James Milners (31) straffebom kan bli dyrebar. Arsenals 2-0-seier over Manchester United hjelper imidlertid litt for Merseyside-klubben.